Yhdysvalloissa Floridassa on ammuttu Fort Lauderdalen lentokentällä.

Uutiskanava CNN:n mukaan ampumisessa on kuollut ainakin viisi ihmistä. CNN perustaa tietonsa viranomaislähteeseen.

Browardin piirikunnan sheriffinvirasto kertoo Twitterissä, että kahdeksan ihmistä on viety sairaalaan.

Ampuminen tapahtui ilmeisesti kentän kakkosterminaalin matkatavara-aulassa tai sen lähellä. Sheriffinviraston mukaan epäilty ampuja on otettu kiinni.

Pormestari Barbara Shariefin mukaan ampujan uskotaan toimineen yksin.

– Tässä vaiheessa meillä ei ole todisteita, että hän olisi toiminut yhdessä jonkun kanssa. Tutkijat selvittävät ampumisen motiivia, Sharief kertoi CNN:lle.

Sanomalehti Miami Heraldin mukaan mikään ei ainakaan vielä viittaa siihen, että kyseessä olisi terrori-isku.

Kenttä sijaitsee runsaan 30 kilometrin päässä Miamista.

Turvatoimia kiristetty myös toisella kentällä

Ampuminen tapahtui ilmeisesti kentän kakkosterminaalin matkatavara-aulassa tai sen lähellä. Viranomaiset saivat hälytyksen paikalle hieman ennen yhtä iltapäivällä paikallista aikaa.

Fort-Lauderdale-Hollywoodin kansainvälinen lentokenttä sijaitsee runsaan 30 kilometrin päässä Miamista. Kentällä on neljä terminaalia.

Ampumisen takia kenttä on ainakin osin evakuoitu ja saapuvia lentoja ohjataan muualle. Turvatoimia on kiristetty myös läheisellä Miamin kansainvälisellä lentokentällä.

KUVAKAAPPAUS